CELEX: 11951K/PRO/CEU
Language: el
Date: 1951-04-18 00:00:00
Title: Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Πρωτόκολλο περί των σχέσεων με το Συμβούλιο της Ευρώπης

Avis juridique important

|

11951K/PRO/CEU

Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Πρωτόκολλο περί των σχέσεων με το Συμβούλιο της Ευρώπης  

III - Πρωτόκολλο περί των σχέσεων με το Συμβούλιο της  ΕυρώπηςΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,ΕΧΟΝΤΑΣ ΠΛΗΡΗ ΣΥΝΕΙΔΗΣΗ της ανάγκης  δημιουργίας όσο το δυνατόν στενοτέρων σχέσεων μεταξύ της Ευρωπαϊκής  Κοινότητος Ανθρακος και Χάλυβος και του Συμβουλίου της Ευρώπης και ιδίως  μεταξύ του Ευρωπαϊκού Κοινοβουλίου και της Συμβουλευτικής Συνέλευσης του  Συμβουλίου της Ευρώπης,ΛΑΜΒΑΝΟΝΤΑΣ ΥΠΟΨΗ τις συστάσεις της Συνελεύσεως  του Συμβουλίου της Ευρώπης,ΣΥΝΕΦΩΝΗΣΑΝ επί των ακολούθων διατάξεων:Αρθρο  1Οι κυβερνήσεις των Κρατών μελών καλούνται να συστήσουν στα Κοινοβούλιά  τους να επιλέγουν τα μέλη της Συνελεύσεως(*), που καλούνται να υποδείξουν,  κατά προτίμηση μεταξύ των εκπροσώπων τους στη Συμβουλευτική Συνέλευση του  Συμβουλίου της Ευρώπης.(*)ΣΗΜΕΙΩΣΗ ΤΩΝ ΕΚΔΟΤΩΝ:Κατά παρέκκλιση από τις  διατάξεις του άρθρου 3 της ΕΕΠ, και για ιστορικούς λόγους ο όρος  «Συνέλευση» δεν αντικαθίσταται από τους όρους «Ευρωπαϊκό  Κοινοβούλιο».Αρθρο 2Το Ευρωπαϊκό Κοινοβούλιο της Κοινότητος διαβιβάζει  κατ’έτος στη Συμβουλευτική Συνέλευση του Συμβουλίου της Ευρώπης έκθεση  περί της δραστηριότητός του.Αρθρο 3Η Ανωτάτη Αρχή γνωστοποιεί κατ’έτος  στην Επιτροπή των Υπουργών και στη Συμβουλευτική Συνέλευση του Συμβουλίου  της Ευρώπης τη γενική έκθεση που προβλέπεται στο άρθρο 17 της  συνθήκης.Αρθρο 4Η Ανωτάτη Αρχή γνωρίζει στο Συμβούλιο της Ευρώπης τις  ενέργειες στις οποίες ηδυνήθη να προβεί σύμφωνα με τις συστάσεις που της  απηύθυνε η Επιτροπή των Υπουργών του Συμβουλίου της Ευρώπης, κατά το άρθρο  15 β) του Καταστατικού του Συμβουλίου της Ευρώπης.Αρθρο 5Η παρούσα  συνθήκη περί ιδρύσεως της Ευρωπαϊκής Κοινότητος Ανθρακος και Χάλυβος και  τα παραρτήματά της θα καταχωρηθούν στη Γενική Γραμματεία του Συμβουλίου  της Ευρώπης.Αρθρο 6Συμφωνίες μεταξύ της Κοινότητος και του Συμβουλίου  της Ευρώπης δύνανται μεταξύ άλλων, να προβλέπουν κάθε άλλη μορφή αμοιβαίας  συνδρομής και συνεργασίας μεταξύ των δύο οργανισμών και κατά περίπτωση,  κατάλληλες μορφές της μιας ή της άλλης.Έγινε στο Παρίσι, στις δεκαοκτώ  Απριλίου χίλια εννιακόσια πενήντα έναADENAUERPAUL VAN ZEELANDJ.  MEURICESCHUMANSFORZAJOS. BECHSTIKKERVAN DEN BRINK